בית הדין הצבאי המחוזי

מחוז שיפוטי ז"י

בפני השופט: רס"ן טובי הארט

בעניין: התובע הצבאי (סרן עומר שילון)

 נגד

הנאשם : ח/XXX רב"ט י' ח' (ע"י ב"כ, עו"ד שגיא גרינפלד)

הכרעת – דין

על פי הודאתו, מורשע הנאשם בעבירה של שימוש בסם מסוכן, לפי סעיף 7 (א) ו- (ג) סיפא לפקודת הסמים המסוכנים [נוסח חדש], התשל"ג – 1973 ובעבירה של סירוב להיבדק לשם גילוי שימוש בסמים מסוכנים, לפי סעיף 127א+250א לחוק השיפוט הצבאי, התשט"ו – 1955, בהתאם לכתב האישום המתוקן ולפרטים הנוספים.

**ניתנה היום, 04/03/2020, ח באדר התש"ף, והודעה בפומבי ובמעמד הצדדים.**

\_\_\_( - ) \_\_\_

שופט

גזר הדין

הנאשם, רב"ט י' ח', הורשע על פי הודאתו בשימוש בקנאביס ביחידתו במספר הזדמנויות וכן בסירוב להיבדק במהלך חקירתו.

הנאשם התגייס לצה"ל בחודש מרץ 2019 מתוך מוטיבציה גבוהה לשירות מועיל. עברו המשמעתי מקל ומחוות הדעת הרבות שהוגשו עולה אופיו הטוב.

הצדדים הציגו בפניי הסדר טיעון אשר מתחשב בחומרת השימוש בסם בנסיבות צבאיות, כך גם נותן משקל רב להודאתו של הנאשם באשמה תוך וויתור על טענות ראיתיות ולחוות הדעת שהוגשו.

הנאשם בדברו האחרון הביע חרטה על המעשים וכן מוטיבציה להשלים שירות תקין. בנסיבות אלה מצאתי כי ההסדר סביר הגם שהוא מקל עם הנאשם.

על הנאשם נגזרים, אפוא, העונשים הבאים:

1. חמישים וחמישה (55) ימי מאסר לריצוי בפועל, שיימנו החל ביום מעצרו.
2. עונש מאסר מותנה בן שישים (60) ימים למשך שלוש (3) שנים, שלא יעבור עבירה לפי פקודת הסמים המסוכנים [נוסח חדש], התשל"ג – 1973.
3. עונש מאסר מותנה בן ארבעים וחמישה (45) ימים למשך שנתיים (2), שלא יעבור עבירה לפי סעיף 127א לחוק השיפוט הצבאי, התשט"ו – 1955, או עבירה שעניינה אי קיום הוראות המחייבות בצבא לפי סעיף 133 לחוק השיפוט הצבאי, התשט"ו -1955, בגין שימוש בחומר משכר כהגדרתו בפקודת מטכ"ל 33.0220, למעט משקה משכר.
4. פסילת רנצ"א למשך שמונים ותשעה (89) ימים החל מסיום עונש המאסר. הנאשם יפקיד את רשיונותיו בסמכות רישוי צה"ל תוך שלושה ימים מסיום עונש המאסר. הובהר לנאשם כי מיניין הפסילה לא יחל עד להפקדת הרשיונות.
5. הורדה לדרגת טוראי.

**זכות ערעור תוך 15 יום.**

**ניתן היום, 04/03/2020, ח באדר התש"ף, והודע בפומבי ובמעמד הצדדים.**

\_\_\_( - ) \_\_\_

שופט

העתק נכון מן המקור

ליבי יעקובי, סרן

ע. משפטית לנשיאת בית הדין

חתימת המגיה תאריך הדפסה: 04/03/2020
נערך על ידי מ.ש.